Diari Oficial de la Generalitat Valenciana


Sumari del DOGV 6390, del 04-11-2010 (2010/11676)

Notificació de demanda i citació a vista oral a l'empresa Stilcalza, SL. Expedient número 025/10-A.
---------------------------------------------------------------------------------------------------

### Dades del document

Número de DOGV
:   6390

Data del DOGV
:   04-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11091


Organisme emissor
:   Conselleria d'Infraestructures i Transport

Tipus de document
:   Anunci

Notificació de demanda i citació a vista oral a l'empresa Stilcalza, SL. Expedient número 025/10-A. [2010/11520]  
Ramón Escrig Moreno, president de la Junta Arbitral de Transports d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Stilcalza, SL, que s'ha intentat la notificació i citació per a la vista oral en l'expedient més amunt esmentat com a conseqüència del procediment que s'ha seguit i que no ha pogut ser comunicat per absència, ignorat parador, caducat o rehusat.  
El text de la notificació és el següent:   
«Amb data 11 de gener de 2010 ha tingut entrada en este Servici Territorial de Transports la reclamació interposada contra vostés per Transportes Azkar SL, per un import de 1.276,45 euros, la documentació de la qual es troba disponible perquè la consulte l'interessat en esta Junta Arbitral, perquè d'acord amb el que preveu l'article primer, apartat b) de l'Orde de 12 de juny de 1991 de la Conselleria d'Obres Públiques, Urbanisme i Transports, es done per assabentat, a fi de continuar el procediment.  
D'acord amb l'article 162 de la Llei 13/1996, de 30 de desembre de 1996, de Mesures Fiscals, Administratives i de l'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:  
"Es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no passe de 6.000 € i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat."  
Atés que no hi ha manifestació expressa de no sotmetiment, se li concedix la possibilitat de respondre la demanda abans de la realització de la vista oral, que es fixa, i per a la qual en este acte se'l cita, el pròxim 25 de novembre de 2010 a les 11.00 hores, als locals d'este Servici Territorial de Transports, situats a l'avinguda d'Aguilera, 1-6ª planta, d'Alacant.  
En esta ambdues parts podran exposar les al·legacions que consideren pertinents i realitzar les proves oportunes. En el cas de designar un representant que actue en nom seu durant la vista, este haurà d'estar degudament autoritzat amb documentació que justifique la seua representació i en el cas de representar una empresa, s'haurà d'acreditar per mitjà d'escriptura notarial o certificat de la secretaria o president de la societat.  
En este mateix sentit, en el cas que haja previst assistir a la vista acompanyat de lletrat, haurà de manifestar-ho abans de la data indicada, a fi de comunicar-ho a la part contrària, per si considerara l'auxili de direcció lletrada.  
La inassistència a la vista oral de l'actor i, si correspon, del representant que ell haja designat, determinarà que es considere que ha desistit de la seua reclamació i s'ordenarà l'arxivament de l'expedient.  
La no assistència de la part demandada no impedirà la realització de la vista i que el laude siga dictat i amb això queda oberta per al reclamant, si així ho jutja oportú, la via judicial pertinent a fi de demanar-ne l'execució.  
La composició del col·legi arbitral pot ser consultada en la pàgina web de la Conselleria d'Infraestructures i Transport a l'efecte de la recusació d'algun dels seus membres.  
http://www.cit.gva.es/cast/transportes/juntas-trans/compjuntastrans/  
La qual cosa comunique perquè es prenga coneixement i als efectes oportuns.»  
València, 19 d'octubre de 2010.- El president de la Junta Arbitral de Transports d'Alacant: Ramón Escrig Moreno.